Document ID: 31986R2386

*****
ΚΑΝΟΝΙΣΜΟΣ (ΕΟΚ) αριθ. 2386/86 ΤΗΣ ΕΠΙΤΡΟΠΗΣ
της 28ης Ιουλίου 1986
περί τροποποιήσεως των ποσοτικών ορίων που έχουν καθοριστεί για την εισαγωγή ορισμένων κλωστοϋφαντουργικών προϊόντων καταγωγής Τσεχοσλοβακίας, Ουγγαρίας, Πολωνίας και Ρουμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/86 (2), και ιδίως το άρθρο 7 και το άρθρο 9 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3589/82 περιλαμβάνει τα ποσοτικά όρια που έχουν συμφωνηθεί με τις τρίτες χώρες και καθορίζει την κατανομή τους μεταξύ των κρατών μελών για το 1986·
ότι η Κοινότητα ανέλαβε με διμερείς συμφωνίες, έναντι των προμηθευτριών χωρών, να προσαρμόσει τις κατανομές μεταξύ των κρατών μελών, ώστε να εξασφαλισθεί η καλύτερη χρησιμοποίησή τους, και και να καθορίσει αποτελεσματικές και γρήγορες διαδικασίες για την τροποποίηση των εν λόγω κατανομών·
ότι η Τσεχοσλοβακία, η Ουγγαρία, η Πολωνία και η Ρουμανία ζήτησαν να προσαρμοσθούν οι κατανομές των συμφωνηθέντων κοινοτικών ποσοτικών ορίων μεταξύ των κρατών μελών, ώστε να ληφθεί υπόψη η εξέλιξη των εμπορικών ρευμάτων και να καταστεί δυνατή μια καλύτερη χρησιμοποίηση εκ μέρους τους των συμφωνηθέντων κοινοτικών ορίων·
ότι το άρθρο 9 παράγραφος 2 του κανονισμού (ΕΟΚ) αριθ. 3589/82 προβλέπει ότι τα ποσοτικά όρια δύνανται να αυξηθούν όταν εκδηλώνονται ανάγκες συμπληρωματικών εισαγωγών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοτικά όρια για κλωστοϋφαντουργικά προϊόντα καταγωγής Τσεχοσλοβακίας, Ουγγαρίας, Πολωνίας και Ρουμανίας που έχουν καθοριστεί στο παράρτημα ΙΙΙ του κανονισμού (ΕΟΚ) αριθ. 3589/82, τροποποιούνται, για το έτος 1986, όπως εμφαίνεται στο παράρτημα.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα τω Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1986.

Labels: 1
3
18